Гүйцэтгэх захирлын 2018 оны тоот

 тушаалын 1-р хавсралт

БАЙГУУЛЛАГЫН ҮЙЛ АЖИЛЛАГААНД ДОТООД

ХЯНАЛТ ШАЛГАЛТЫГ ЗОХИОН БАЙГУУЛАХ ЖУРАМ

Нэг. Зорилго, хамрах хүрээ

* 1. Энэхүү журмын зорилго нь байгууллагын үйл ажиллагаа, үйлдвэрлэж байгаа бүтээгдэхүүн, үзүүлж байгаа ажил үйлчилгээ нь хууль тогтоомж, Ерөнхийлөгчийн зарлиг, Засгийн газрын шийдвэр, эрх бүхий бусад байгуулллага, албан тушаалтны болон өөрийн гаргасан шийдвэрт нийцэж байгаа эсэхэд хяналт тавьж илэрсэн зөрчил, дутагдлыг арилгах, гэм буруутай этгээдэд хариуцлага хүлээлгэхэд чиглэгдэнэ.
	2. Дотоод хяналт шалгалтыг зохих удирдамж, төлөвлөгөөний дагуу гүйцэтгэж, байгууллагын үйл ажиллагааг бүхэлд нь хамруулна.

Хоёр. Хугацаа

2.1. Байгууллагын үйл ажиллагааг шалгах дотоод хяналт шалгалтыг зохион байгуулахдаа нэгж хэсэг бүрийн үйл ажиллагааг жилд 2 удаа шалгахаар зохион байгуулах ба шалгалтын хуваарь, төлөвлөгөөг дотоод хяналт шалгалтын нэгж, ажилтан боловсруулан эрх бүхий албан тушаалтнаар батлуулан мөрдөж ажиллана.

Гурав. Дотоод хяналт шалгалтыг зохион байгуулах нэгж, ажилтан, түүний эрх үүрэг

3.1. Байгууллагын дотоод хяналт шалгалтыг зохион байгуулах үүргийг захирлын тушаалаар баталсан нэгж гүйцэтгэх бөгөөд бүрэлдэхүүнд нь байгууллагын үндсэн үйл ажиллагааны чиглэлээр боловсрол, мэргэжил эзэмшсэн, ажлын дадлага туршлагатай ажилтанг заавал оруулна.

3.2. Дотоод хяналт шалгалтын нэгж, ажилтан нь хяналт шалгалтын ажлын дүн, авсан арга хэмжээний талаар улиралд нэгээс доошгүй удаа байгууллагын удирдлагын хурлаар хэлэлцүүлж, шаардлагатай бол шийдвэр гаргуулан хамт олонд мэдээлнэ.

3.3. Дотоод хяналт шалгалтын нэгж, ажилтны эрх үүрэг

3.3.1. зохих удирдамж, төлөвлөгөөний дагуу дотоод хяналт шалгалтыг гүйцэтгэж, дүнг тайлагнах,

3.3.2. илэрсэн зөрчил, дутагдлын шалтгаан нөхцлийг тодруулан зөрчлийг арилгуулах, дахин гаргуулахгүй байх талаар арга хэмжээ авах,

3.3.3. шаардлагатай бол илэрсэн зөрчил, дутагдлын шалтгаан нөхцлийг арилгах асуудлаар болон зөрчил гаргасан этгээдэд хариуцлага ногдуулах талаар байгууллагын удирдлагад санал тавьж шийдвэрлүүлэх,

3.3.4. хууль тогтоомж, Ерөнхийлөгчийн зарлиг, Засгийн газрын шийдвэр, нийтээр дагаж мөрдөх хэм хэмжээг тогтоосон эрх зүйн актыг өөрийн байгууллагад сурталчилах, хэрэгжүүлэх талаар сургалт зохион байгуулах,

3.3.5. холбогдох дүрэм, журам, байгууллагын стандартыг боловсронгуй болгох талаар судалгаа, дүгнэлт гаргах,

3.3.6. хөндлөнгийн хяналтын байгууллагаас мэргэжил арга зүйн зөвлөгөө авах, хамтарч ажиллах талаар санал боловсруулан удирдлагад танилцуулах,

3.3.7. дотоод хяналт шалгалтаар хүний амь нас, эрүүл мэнд, нийгэм болон хүрээлэн байгаа орчны аюулгүй байдалд шууд болон шууд бусаар ноцтой аюул, хор хохирол учруулж болохуйц нөхцөл байдал үүссэн нь тогтоогдвол түүнийг арилгах арга хэмжээг нэн даруй авч, эрх бүхий байгууллагад мэдэгдэх,

4.2. Энэхүү журмын 3.3-т заасан эрх үүрэгтэй холбогдуулан дотоод хяналт шалгалтын нэгж, ажилтанд аливаа дарамт, шахалт үзүүлэх, үйл ажиллагаанд нь хөндлөнгөөс нөлөөлөхийг хориглоно.

Тав. Дотоод хяналт шалгалтын үйл ажиллагаа

5.1. Ажилчдын ажлын цаг ашиглалт, хөдөлмөрийн хуваарилалт, удирдлагаас өгөгдөж байгаа үүрэг даалгавар, ажлын наряд, түүний хэрэгжилтэнд тавих хяналт,

5.2. Байгууллагын үндсэн үйл ажиллагаа буюу төмөр замаар ачаа ачих, буулгах, тээвэрлэх явцад мөрдөгдөж байгаа хууль тогтоомж, дүрэм журмын хэрэгжилтэд тавих хяналт шалгалт,

5.3. Гаалийн хяналтын талбай, гаалийн баталгаат агуулахын ашиглалт, хамгаалалтад тавих хяналт шалгалт,

5.4. Байгууллагын үйл ажиллагааны байгаль орчинд үзүүлэх нөлөөлд тавих хяналт шалгалт,

5.5. Үйлдвэрлэж байгаа болон борлуулж байгаа бараа, бүтээгдэхүүн, ажил, үйлчилгээний чанарт тавих хяналт шалгалт,

5.6. Хөдөлмөрийн нөхцөл, аюулгүй ажиллагаа, эрүүл ахуйн шаардлага, хөдөлмөрийн дотоод журмын биелэлтэд тавих хяналт шалгалт,

5.7. Өмчийн бүртгэл тооцоо, ашиглалт, хадгалалт, хамгаалалт, санхүү бүртгэл, төлбөр тооцооны үйл ажиллагаанд тавих хяналт шалгалт,

5.8. Харуул хамгаалалтын үйл ажиллагаанд тавих хяналт шалгалт,

Зургаа. Хоол үйлдвэрлэлийн үйл ажиллагаанд хийгдэх дотоод хяналт

6.1. хоол үйлдвэрлэлийн үе шатанд эрүүл ахуйн, үйлдвэрлэлийн зохистой дадлыг нэвтрүүлэх, эрсдэлийг бууруулах арга хэмжээг төлөвлөн өдөр тутмын үйл ажиллагаандаа нэвтрүүлж, тогтмол хэрэгжүүлж байгаа байдалд хяналт тавих;

6.2. хоол үйлдвэрлэлд ул мөрийг мөрдөн тогтоох бүртгэл, анхан шатны бүртгэл, тэмдэглэл өдөр тутамд хөтлөгдөж байгаа эсэхэд хяналт тавих;

6.3. үйлдвэрлэл, үйлчилгээ явуулж байгаа ажлын байрны өрөө тасалгааны байршил, технологи урсгал, тоног төхөөрөмж, багаж хэрэгсэл, халаалт, агааржуулалтын систем, гэрэлтүүлэг, халуун, хүйтэн усны хангамж, хүрэлцээ, бохир ус зайлуулах систем, ажлын байрны эрүүл ахуйн нөхцөлд хяналт тавьж, үнэлэлт, дүгнэлт өгөх;

6.4. ариутгал, цэвэрлэгээний бодисын чанар, хэрэглээ, хадгалалтын байдалд хяналт тавих;

6.5. шавьж, мэрэгч үүсэх, нэвтрэх, тархахаас урьдчилан сэргийлэх арга хэмжээ авч байгаа байдалд хяналт тавих;

6.6. хог хаягдлын цуглуулалт, түр хадгалалт, тээвэрлэлт, устгалыг холбогдох журмын дагуу хийгдэж байгаад хяналт тавих;

6.7. өөрт хамаарах үе шатанд хэрэглэж байгаа ус, мөс, уурны чанар, аюулгүй байдал, хүрэлцээ хангамжид хяналт тавих;

6.8. ажилчдын хувийн эрүүл мэнд, эрүүл ахуй, хувцас хэрэглэл шаардлага хангаж байгаа эсэх, ажилчдыг тогтоосон хугацаанд эрүүл мэндийн үзлэгт хамруулах, ажилтан халдварт өвчнөөр өвчилсөн эсхүл ийм өвчтөнг асарсан тохиолдол бүрт тухайн ажилтныг эрүүл мэндийн үзлэгт давтан хамруулж байгаа байдалд хяналт тавих;

6.9. хөдөлмөрийн аюулгүй байдал, ажлын байрны нөхцөлд хяналт тавих;

6.10. хүнсний түүхий эд, бүтээгдэхүүний чанар, аюулгүй байдал хангагдаж байгаа эсэх, түүний хадгалалт, тээвэрлэлт, худалдаа, хэрэглээнд хяналт тавих;

6.11. хүнсний түүхий эд, бүтээгдэхүүнийг хүний эрүүл мэндэд сөрөг нөлөөгүй материалаар хийсэн зориулалтын сав баглаа, боодолд савлаж, шошгод агуулагдах мэдээллийг бүрэн тусгасан эсэх, импортын хүнсний түүхий эд, бүтээгдэхүүний шошгонд агуулагдах мэдээлэл нь монгол эсхүл англи, орос хэлний аль нэгээр бичигдсэн эсэхэд хяналт тавих;

6.12. үүсч болох эрсдэлийг тодорхойлох, бууруулах арга хэмжээг төлөвлөх, эрсдэлүүдийн цэг, хязгаарыг тодорхойлох, хэрэгжилтэд явцын хяналт тавьж, тэмдэглэл хөтөлж байгаа байдлыг хянах;

6.13. дотоод хяналтын нэгж нь хэрэглэгчийн санал, гомдлын дагуу хяналтыг хэрэгжүүлж, эрсдэлийг тооцох, шалгалтын үр дүнг хэрэглэгчдэд мэдээлэх;

6.14. бусад.

Долоо. Хариуцлага

7.1. Дотоод хяналт шалгалтаар илэрсэн зөрчил, дутагдлын дагуу буруутай этгээдэд холбогдох хууль, тогтоомж, байгууллагын дотоод журамд заасан хариуцлагыг ногдуулна.

7.2. Дотоод хяналт шалгалтаар илэрсэн зөрчил, дутагдал нь гэмт хэргийн шиэнжтэй бол асуудлыг хуулийн байгууллагад тавьж шийдвэрлүүлнэ.